מידע נוסף אודות השימוש בחיבור אינטרנט

תוכנה זו של HP משתמשת בחיבור אינטרנט:
•	כדי לעדכן את התוכנה והתכונות
•	כדי למנוע בעיות
•	כדי לספק ‫תמיכה
•	כדי לאסוף מידע שיאפשר ל-HP לשפר את תכנון המוצרים שלה 

הנתונים המשודרים מהמחשב שלך ל-HP ישמשו כדי לקבוע אם דרושים עדכונים וכדי להתאים בין המידע הנמסר לבין אופן השימוש שלך במוצרי HP. 

ייתכן שחלק מהנתונים ישמשו באופן אנונימי ו/או מצטבר כדי לאפשר ל-HP לשפר את איכות המוצרים והשירותים שלה. ייתכן שנתונים אלה יועברו לישות HP שנמצאת במדינה/אזור אחרים ולא במדינה/אזור שלך.

ייתכן שייעשה שימוש בכתובת ה-IP כדי לזהות מיקום כללי (לדוגמה, עיר) ומידע על העסק הארגוני, ולאחר מכן היא תימחק.

יישומי תוכנה של HP שמתחברים לאינטרנט

לתשומת לבך, ייתכן שכמה מיישומי התוכנה הבאים אינם כלולים בכל המוצרים. 

‫רישום המוצר‬ של HP
כברירת מחדל, רישום המוצר של HP מופעל אוטומטית בסיומה של התקנת התוכנה. התוכנה מתחברת לרישום מקוון ומאכלסת את הטופס מראש במידע הבא על המוצר הספציפי של HP שברשותך, ובכך מקלה על תהליך רישום המוצר:
•	מספר הדגם/השם/הסדרה של המוצר
•	מספר סידורי
•	מערכת ההפעלה של המחשב
•	הגדרות השפה והמדינה/אזור של מערכת ההפעלה
•	מספר השירות של המוצר

כדי למנוע את הפעלת רישום המוצר של HP ואת התחברות המוצר לאינטרנט, בטל את הסימון של האפשרות "רשום מוצר זה ב-HP" המוצגת בסיום התקנת התוכנה.

עדכון HP
תוכנה שאינה מעודכנת עשויה לפגוע בהתקנה או בביצועים של המוצר. 'עדכון HP' בודק באופן קבוע אם קיימים עדכוני תוכנה, ועוזר לך ללמוד על תוכנות חדשות כאשר הן הופכות לזמינות. כמו כן, הוא מציע הורדה מיידית והתקנה אוטומטית. 'עדכון HP' עוזר לך לשמור על העדכניות של תוכנת HP הקיימת במחשב ובמדפסת HP שברשותך. תכונה זו אינה זמינה בכל מערכות ההפעלה.

שאלות נפוצות אודות 'עדכון HP'

מדוע העדכונים חשובים?
תוכנה שאינה מעודכנת עשויה לפגוע בהתקנה או בביצועים של המוצר. עדכון תוכנת HP שברשותך יכול לעזור למנוע בעיות מלכתחילה, או לעזור לך למצוא פתרונות בקלות רבה יותר במקרה שיתעוררו בעיות – פתרונות כגון עזרה מודרכת ומסמכי תמיכה. 

אילו נתונים מועברים בעת בדיקה אוטומטית אם יש עדכונים?
'עדכון HP' אוסף ומשתף את המידע הבא:	
•	שם מערכת ההפעלה	
•	הגדרת המדינה/אזור	
•	הגדרת השפה	
•	רשימה של מדפסות HP מחוברות	
•	רשימה של התקני USB מחוברים	
•	רשימה של התקני הדמיה מחוברים	
•	מספר הורדות התוכנה של HP שבוצעו והותקנו בהצלחה

כדי לשפר את התוכנית 'עדכון HP', מתבצע גם איסוף של קובצי יומן רישום שנוצרים בזמן הורדות והתקנות של תוכנות HP. מידע זה משמש לשיפור ההצלחה של עדכונים עתידיים. משתמשים יכולים להציג את המידע שבקובצי יומן הרישום ולאשר את ההעברה. נתונים אלה נאספים באופן אנונימי. 'עדכון HP' לא מצרף אף מזהה ייחודי לנתוני לקוח אנונימיים.

האם ההורדה וההתקנה של עדכונים מתבצעת באופן אוטומטי?
לאחר שתיתן את הסכמתך לחיפוש עדכונים, ייתכן שהורדה והתקנה של עדכונים קריטיים קטנים מסוימים תתבצע ללא התראה נוספת, אך רק אם מדובר בעדכונים המאפשרים לתוכנה המותקנת כרגע לפעול כהלכה. במרבית המקרים, תקבל התראות לגבי עדכונים זמינים ותוכל לבחור אילו תוכנות להוריד ולהתקין.

באיזו תדירות התוכנה בודקת אם יש עדכונים?
הגדרת ברירת המחדל של 'עדכון HP' היא לבדוק אם יש עדכונים מדי שבוע. עם זאת, תוכל לשנות את התדירות הזו על-ידי פתיחת 'עדכון HP' מתפריט 'התחל'.

כמה עולים העדכונים?
HP לא גובה תשלום עבור עדכוני התוכנה של HP. עם זאת, המחשב שלך צריך להיות מחובר לאינטרנט כדי ש'עדכון HP' יוכל לחפש ולהוריד עדכוני תוכנה של HP. המחיר של החיבור שלך לאינטרנט תלוי בספק שירותי האינטרנט שלך. הורדת עדכוני תוכנה של HP אינה כרוכה בעלויות גבוהות יותר מכל פעילות אחרת שאתה מבצע באינטרנט בעצמך, כגון קריאת דוא"ל או גלישה באינטרנט.

כיצד HP מגינה על הפרטיות שלי?
'עדכון HP' לא אוסף את השם, הכתובת או כתובת הדואר האלקטרוני שלך. כתובת ה-IP של המחשב שלך משמשת רק כדי לאפשר חיבור מאובטח באינטרנט. 'עדכון HP' לא יוצר מזהה ייחודי שבו ניתן להשתמש כדי לזהות אותך או את המחשב שלך.

תוכנית להשתתפות בסקר הלקוחות/מחקר שיפור המוצר של HP
אם תסכים להתקין את התוכנה של התוכנית להשתתפות בסקר הלקוחות/מחקר שיפור המוצר של HP, תקבל הזדמנות בעתיד להשתתף בתוכנית להשתתפות בסקר הלקוחות/מחקר שיפור המוצר של HP. ההשתתפות בתוכנית היא התנדבותית. אם תסכים להשתתף, תתבקש לספק מידע נוסף לאחר ההתקנה. תכונה זו אינה זמינה בכל מערכות ההפעלה.

אם תסכים להשתתף, התוכנה עשויה להתחבר מדי פעם ל-HP באמצעות האינטרנט כדי להעביר את סוגי הנתונים הבאים (לאחר שתאשר זאת):  
•	מידע אודות מערכת המחשב שברשותך, כגון מערכת ההפעלה, כמות הזיכרון, המדינה/אזור, השפה וכתובת ה-IP
•	מידע אודות מוצרי HP שברשותך, כגון דגם המוצר והמספר הסידורי
•	מידע אודות אופן השימוש שלך במוצר HP, כגון מספר העמודים המודפסים, מצב הדפסה, חומרי הדפסה, סוג הדיו או הטונר, וסוגי הקבצים המודפסים
•	מידע שייתכן שהגדרת במדפסת לגבי ניהול המוצר, כגון שם מנהל המערכת ופרטים ליצירת קשר עמו.
•	פרטים טכניים נוספים המשתנים בהתאם למוצר

המידע שנאסף אינו כולל שום פרט מזהה והשימוש בו נעשה בצורה מרוכזת. להעברת נתונים זו תהיה השפעה מזערית על מהירות העיבוד והחיבור. ייתכן ש-HP תשתמש במידע זה כדי לתכנן מוצרים משופרים.

HP Connected
ייתכן שסמל ("קיצור דרך") המספק קישור ל-HP Connected באינטרנט ימוקם בשולחן העבודה שלך (ייתכן שלא יהיה זמין או שלא יותקן עבור חלק ממדפסות HP). אם ברשותך מדפסת מחוברת לאינטרנט התומכת בשירותי האינטרנט של HP ePrint‏, HP Connected יאפשר לך לראות את מצב המדפסת, להוסיף ולהסיר יישומי הדפסה ולנהל הגדרות ePrint והיסטוריית עבודות מכל דפדפן אינטרנט, בבית ובדרכים.
 
בעת גישה ל-HP Connected באינטרנט, ייתכן שהמידע הבא יישלח מהמחשב שברשותך כדי לשפר את החוויה הכוללת וכדי לאכלס מראש את ההגדרות באופן אוטומטי:
•	מיקום כללי (ההגדרה הנוכחית במחשב)
•	שפה (ההגדרה הנוכחית במחשב)
•	מספר דגם המדפסת 

ניתן להסיר את הסמל ("קיצור דרך") של HP Connected משולחן העבודה על-ידי גרירתו ל"סל המיחזור" בשולחן העבודה או על-ידי לחיצה ימנית על הסמל ובחירה ב"מחק". 

דוח התקנה

דוח התקנה עשוי להישלח אל HP אם אפשרות זו נבחרת בתוכנית ההתקנה.  שליחת דוח ההתקנה תעזור ל-HP לשפר התקנות מדפסת עתידיות.  הדוח יכיל נתונים אנונימיים לגבי ההתקנה הנוכחית ויישלח ל-HP באמצעות חיבור האינטרנט שלך.  הנתונים הכלולים בדוח ההתקנה יכללו את הפרטים הבאים:
מידע על המערכת (לדוגמה: גרסת מערכת ההפעלה).
מידע על המוצר (לדוגמה: דגם המוצר, אפשרויות או תצורות הקיימות במוצר).
בחירות בהתקנה (לדוגמה: אפשרות חיבור, בחירות בתוכנה).
זמן ההתקנה.
הודעות שגיאה שהתקבלו במהלך ההתקנה.